cyanic-selkie/wikianc huggingface dataset:
Hovudstadsguvernementet i Bahrain
Demografi
I følgje ei folketeljing i 2010, var det 329 510 innbyggjarar i Hovudstadguvernementet; 261 921 ikkje-bahrainske borgarar og 67 589 bahrainske statsborgarar. Dei fleste av bustadane i Hovudstadguvernementet er leiglegheiter, i alt kring 34 000 stykk. Einebustader er den nest vanlegaste bustaden, litt over 7 000 i alt.
Kylian Mbappé
Kylian Sanmi Mbappé Lottin er ein fransk fotballspelar frå Bondy/Paris som i 2018 vart verdsmeister med Frankrike sitt landslag. Mbappé er angrepsspelar og har sidan 2017 spelt på Paris Saint-Germain. Han har scora 29 mål for PSG i denne sesongen, og han er framleis berre 20 år. I VM blei han kåra til den beste franske spelaren. Frankrike vann VM og Mbappé scora 4 mål. Han er ettertrakta blant alle dei store klubbane i Europa.
Ad Dawh
Ad Dawh er ein landsby i Mekka-regionen vest i Saudi-Arabia.
Songen Trans-Europe Express
«Trans-Europe Express» er tittelsporet på albumet til Kraftwerk frå 1977 med same namn, og vart gjeven ut som singel på denne tida. Musikken var skriven av Ralf Hütter, medan teksten vart skriven av Hütter og Florian Schneider. Songen omhandlar jernbanesystemet Trans Europ Express og både teknologi og transport var ofte vanlege tema i musikken til Kraftwerk. Songen har sidan vorte ei inspirasjonskjelde via andre, både i hip-hop via interpolasjonen til Afrika Bambaata (via Arthur Baker) på den tidlege hip-hopsongen «Planet Rock», som igjen er samla og miksa av mange andre artistar som Paul Oakenfold for musikken til Swordfish og av moderne eksperimentelle band som electroclash-banda tidleg på 2000-talet.
Utgjeving
«Trans-Europe Express» vart gjeve ut som singel i 1977, og gjekk inn på Billboard Hot 100, der han nådde 67. plass. Trans-Europe Express gjekk inn på salslistene i Storbritannia først i 1980-åra.
Musikk og tekst
Allmusic skildra dei musikalske elementa i som stemningskapande med ein utrykkslaus tekst der det rytmiske grunnlaget vert lagvis oppbygd på liknande måte som den tidlegare «Autobahn» vart bygd opp». Teksten på songen refererer til albumet Station to Station og ei tmøte med musikarane Iggy Pop og David Bowie. Hütter og Schneider hadde tidlegare møtt Bowie i Tyskland og var smigra over merksemda dei fekk frå han. Ralf Hütter var interessert i arbeidet til Bowie sidan han hadde arbeida med Iggy Pop, som var den tidlegare frontmannen i The Stooges; ei av favorittgruppene til Hütter.
Per Bangsund
Per Bangsund var ein norsk forlagsmann, journalist, forfattar og politisk aktivist.
Bangsund var aktiv i ml-rørsla, og var alt i gymnas-tida med på å starta SUF-lag i heimbyen Tromsø.
På 1970-talet arbeidde han i Oslo Sporvegar, og var tillitsmann i Oslo Sporveibetjenings Forening. I 1978 byrja han som journalist i Klassekampen. Der var han sentral i arbeidet med å avdekka og avsløra høyreekstreme, valdelege miljø i Noreg. Det var Bangsund som stod for kontakten mellom AKP(m-l) og politiet då partiet bidrog til å avsløra gjerningsmannen bak bombeattentatet mot Fagleg 1. maifronts tog i Oslo i 1979.
Først på 1980-talet hadde Bangsund gode kontaktar med Politiets tryggingsteneste, då han saman med kjende pressefolk som Geir Imset og Alf R. Jacobsen jobba med «gravejournalistikk» i Klassekampen.
Etter tida i Klassekampen byrja Bangsund i Dagbladet, før han forlét journalistikken til fordel for forleggervirksomhet. Han arbeidde først i Tiden Norsk Forlag, før han gjekk over til Kagge Forlag der han vart forlagsredaktør. Seinare vart han sjefredaktør i forlaget Vigmostad & Bjørke.
Granatspitz-massivet
Granatspitz-massivet er eit område i fjellkjeda Hohe Tauern i Alpane i Austerrike. Granatspitz-massivet ligg i forbundslanda Salzburg og Tirol. Høgste fjelltoppen er Große Muntanitz, 3 232 meter over havet.
Granatspitz-massivet ligg i den sentrale delen av Hohe Tauern. Området har namn etter den 3 086 moh høge fjelltoppen Granatspizte.
Symfoni nr. 23 av Mozart
'''Symfoni nr. 23 i D-dur''', K. 181, av Wolfgang Amadeus Mozart er datert som komplett den 19. mai 1773. Han vert stundom kalla Overture, sjølv om det signerte partituret har tittelen Sinfonia. Symfonien er skriven for to oboar, to horn, to trompetar og strykarar. Han skreiv symfonien som ein enkel samanhengande sats med tre forskjellige tempo:
The Partridge Family
The Partridge Family er ein amerikansk situasjonskomedie-serie om ei mor som var blitt enke og dei fem borna hennar. Saman startar dei ein musikalsk karriere. Serien gjekk frå 25. september 1970 til 23. mars 1974 på ABC.
Mora, Shirley Partridge vart spelt av Shirley Jones. Familien reiser kring i ein gammal skulebuss og heldt konsertar.
Musikken i serien vart produsert av Wes Farrell, og vart spelt av ei gruppe innleigde studiomusikarar, og dei fleste av skodespelarane mimar til musikken, utanom David Cassidy, som song sjølv, i lag med Shirley Jones. Cassidy vart eit tenåringsidol og byrja å turnere med ei gruppe som spelte både Partridge-songar og songar frå sine eigne album til tusenvis av skrikande tenåringsjenter på store stadion i Amerika, Europa, Japan og Australia.
Den største hitten til The Partridge Family kom i 1970 med songen «I Think I Love You», skriven av Tony Romeo. Songen gjekk heilt til topps på Billboard-lista i USA og selde over fem millionar eksemplar. Songen kom ut på albumet The Partridge Family Album, som nådde fjerdeplassen på Billboard 200. Ei rekkje Partridge-singlar følgde: «Doesn't Somebody Want to Be Wanted», «I'll Meet You Halfway», «I Woke Up In Love This Morning», «It's One of Those Nights (Yes Love)», «Am I Losing You», «Looking Through The Eyes Of Love», «Breaking Up Is Hard to Do» og «A Friend and a Lover». Desse singlane vart gjevne ut på millionseljande album som Up To Date, Sound Magazine, Shopping Bag, Notebook, Crossword Puzzle og Bulletin Board. Julealbumet deira A Partridge Family Christmas Card var det mestseljande julealbumet i 1971. I alt gav The Partridge Family ut 89 songar på ni album mellom 1970 og 1973.
Bo Brekke
Før han byrja i NRK, var han utanriksredaktør i Klassekampen. Han har òg arbeidd to år i Zimbabwe. I tillegg til to romanar har han gjeve ut dokumentarbøker om apartheid og det sørlege Afrika og norsk utanrikspolitikk. Brekke gjekk på Sogn Yrkesskole frå 1977 til 1980.
Bethesda Game Studios
Bethesda Game Studios er det amerikanske produksjonsteamet til Bethesda Softworks, etablert i 2001. Det var tidlegare eit synonym med morselskapet Bethesda Softworks, men fekk studioet sitt namn og logo etablert med utgjevinga av The Elder Scrolls III: Morrowind i 2002. Både Bethesda Game Studios, Bethesda Softworks og ZeniMax Media arbeider i same bygning.
Plutark
Plutark (gresk Πλούταρχος; fødd ca. 45, død ca. 120) var ein gresk historikar, biograf og essayist. Etter at han vart romersk borgar fekk han namnet Lucius Mestrius Plutarchus (Λούκιος Μέστριος Πλούταρχος).
Han var fødd i den vesle byen Kherónia i den greske regionen kjend som Viotía, truleg under styret åt den romesrske keisaren Claudius. Plutark reiste mykje i området ved Middelhavet, mellom anna to gongar åt Roma. Han hadde fleire innflytelsesrike romerske venar, mellom andre Soscius Senecio og Fundanus, båe viktige senatorar. Plutark har dedikert skrifter åt båe. Han levde mesteparten av livet sitt i Kaeronea. Der var har den øvste av dei to prestane åt Apollon ved orakelet i Delfi, men brukte tydelegvis lite tid på pliktane som prest. Plutark levde eit aktivt sosialt og borgerleg liv og produserte ei svært stor mengde skrifter. Mange av dei er fortsatt intakte.
I Vita parallelae (Livsskildringar med samanlikgning) skriv han biografiar om parvis grupperte kjende romarar og hellenarar, som «Aleksander og Cæsar». I Moralia, ei samling på 78 essay, drøfter han dei fleste spørsmål. Der finn ein mellom anna «Om Isis og Osiris», som er den einaste samanhengane versjonen av Osirismyta, ei sentral kjelde åt egyptisk gudelære og den fyrste kjende refleksjonen om høna og egget.
Litteratur
Wikipedia på bokmål oppgav denne litteraturlista.
Rieserferner-massivet
Rieserferner-massivet er eit område lengst sørvest i fjellkjeda Hohe Tauern i Alpane. Massivet ligg i forbundslandet Tirol i Austerrike og provinsen Bolzano i Italia. Størsteparten av fjellområdet ligg i Bolzano-provinsen, der ein stor del er innlema i Naturpark Rieserferner-Ahrn.
Området har namn etter isbreen Rieserferner, som ligg på nordsida av Hochgall, den høgste fjelltoppen i massivet (3 436 moh) og Schneebiger Nock (3 358 moh).
Melodi Grand Prix 2023
Melodi Grand Prix 2023 var den 61. utgåva av Melodi Grand Prix, Noregs nasjonale uttak til Eurovision Song Contest. Vinnaren av tevlinga får representere Noreg i Eurovision Song Contest 2023.
NRK arrangerte tevlinga, og ho bestod av tre delfinalar i Oslo og ein stor finale i Trondheim Spektrum laurdag 4. februar 2023. Til saman deltok 21 songar, fordelt på sju songar i kvar delfinale. Frå kvar delfinale røysta sjåarane fram tre bidrag til finalen. I finalen deltok ni bidrag, og vinnaren vart kåra av sjåarane og ein internasjonal fagjury.
Delfinalene vart arrangerte i Screen Studios Nydalen laurdag 14., 21. og 28. januar, medan finalen vart arrangert i Trondheim Spektrum laurdag 4. februar. Programleiarar for Melodi Grand Prix 2023 var radioprofil Arian Engebø og musikar og låtskrivar Stian «Staysman» Thorbjørnsen.
Bakgrunn
Tevlinga var open for alle låtskrivarar, men kvar låtskrivar fekk maksimalt sende inn tre låtar. Kvart bidrag som vart sendt inn måtte ha minst ein norsk bidragsytar for å «prioritere og fremme norsk musikkliv».
I tillegg til den opne innsendinga såg NRK etter potensielle bidrag gjennom målretta søk og direkte dialog med den norske musikkbransjen. Det vart òg halde eigne låtskrivarsamlingar der målet var å produsere låtar til tevlinga.
NRKs jury valde ut deltakarlåtane i november 2022.  Til saman deltek 21 låtar, fordelte på tre delfinalar. Deltakarane vart offentleggjorde under ein pressekonferanse i Oslo onsdag 4. januar 2023, og låtane til kvar delfinale vert slopne måndagen i den respektive delfinale-veka.
Format
Melodi Grand Prix 2023 bestod, som ved tidlegare år, av fleire delfinalar i forkant av finalen, men i 2023 var arrangementet stramma inn og gjort meir kompakt. Siste sjanse-runden var borte, og antall delfinalar var redusert til tre. Samstundes var det ingen førehandskvalifiserte finalistar, og NRK fjerna duellordninga i delfinalane.
Sjåarane røysta fram tre bidrag frå kvar delfinale, slik at det vart ni bidrag i finalen. I finalen vart resultatet avgjort av sjåarane saman med fleire internasjonale jurygrupper. Jurygruppene bestod av bransjefolk fra eit utvalt land og talde 50 prosent. Publikumsrøystene talde dei resterande 50 prosentane.
Sendingane
Delfinalane vart arrangerte høvesvis laurdag 14., 21. og 28. januar 2023 direkte frå Screen Studios i Nydalen i Oslo. Finalen fann stad i Trondheim Spektrum laurdag 4. februar 2023, den same arenaen som husa finalen i 2020.
Dette var andre gongen Trondheim var vertsby for ein finale, og det var fjerde gongen i Melodi Grand Prix-historien at finalen vart arrangert utanfor Oslo-området. NRK var arrangør for tevlinga, og dei fire sendingane vart overførte direkte på NRK1 og NRK TV. Finalen vart også send på NRK P1.
Programleiarar
Dei fire sendingane vart leia av radioprofilen Arian Engebø og musikaren og låtskrivaren Stian «Staysman» Thorbjørnsen. Begge debuterte som programleiarar for Melodi Grand Prix, men Thorbjørnsen har delteke som artist to gongar: i 2015 som del av duoen Staysman & Lazz med låten «En godt stekt pizza», og i 2021 som del av gruppa Landeveiens helter med låten «Alt det der».
Deltakarar
Oversyn over deltakarane i Melodi Grand Prix 2023:
Iquique Cove
Iquique Cove er ei lita, 400 meter brei vik som trengjer 700 meter inn på austkysten av Discovery Bay på Greenwich Island i Sør-Shetlandsøyane i Antarktis. Iquique Cove ligg i le i nordvest av Guesalaga Peninsula, og den vesle González Island ligg i sørsida av innløpet til vika. Vika vert nytta av skip som tener den chilenske antarktisbasen Arturo Prat. Iquique Cove vart kartlagd og namngjeven av Den chilenske antarktisekspedisjonen i 1947 etter fregatten «Iquique», medan González Island er kalla opp etter Ernesto González, kapteinen på «Iquique» under ekspedisjonen.
Melodi Grand Prix 2023
Finalen
Finalen vart arrangert i Trondheim Spektrum laurdag 4. februar og vart overført direkte på NRK1, NRK P1 og NRK TV. Ni melodiar deltok – dei tre låtene med flest sjåarrøyster frå kvar av dei tre delfinalane. Vinnaren i finalen vart avgjort av røystene til sjåarane og ein internasjonal fagjury.
Avrøysting
Fyrst røysta dei internasjonale jurygruppene på bidraga med poeng i valørane 1, 2, 4, 6, 8, 10 og 12. Det var ti internasjonale jurygrupper med fem medlemmar i kvar gruppe. Totalt gav dei ti juryguppene 430 poeng, og tv-sjåarane hadde like mange poeng til fordeling. Poenga frå sjåarane vart fordelte ut frå kor stor prosentandel kvar song fekk. Dersom eit bidrag fekk 10 prosent av røystene, fekk denne songen 10 prosent av sjåarane sine 430 poeng – altså 43 poeng. Sjåarane kunne berre røyste via nrk.no, og kunne berre røyste éin gong.
Delfinale 1
Delfinalen vart arrangert i Screen Studios i Nydalen i Oslo laurdag 28. januar 2023 klokka 19.50–21.10. Sjåarane røysta fram tre av låtane til finalen.
Delfinale 2
Delfinalen vart arrangert i Screen Studios i Nydalen i Oslo laurdag 21. januar 2023 klokka 19.50–21.10. Sjåarane røysta fram tre av låtane til finalen.
Delfinale 3
Delfinalen vart arrangert i Screen Studios i Nydalen i Oslo laurdag 28. januar 2023 klokka 19.50–21.10. Sjåarane røysta fram tre av låtane til finalen.
Jam fylke
Jam fylke (persisk شهرستان جم) er eit fylke i Bushehr-provinsen i Iran. Det administrative senteret i fylket er Jam. I 2006 var innbyggjartalet 37 999. Fylket er delt inn i to distrikt: Sentral-distriktet og Riz-distriktet. Fylket har to byar: Jam og Riz.
Bulgarsk i Eurovision Song Contest
Bulgarsk i Eurovision Song Contest gjev oversyn over nytta av det bulgarske språket i Eurovision Song Contest. Fyrste gongen ein song på bulgarsk vart framført i Eurovision Song Contest var i 2007 då Elitsa Todorova og Stojan Jankulov representerte Bulgaria med «Water». Sidan den gong har seks bidrag vorte framført på albansk; alle frå Bulgaria. Av landa som deltek er bulgarsk offisielt språk i Bulgaria.
Leymah Gbowee
Leymah Roberta Gbowee er ein liberisk fredsaktivist som var ansvarleg for å organisere ei fredsrørsle som var med på å få slutt på den andre liberiske borgarkrigen i 2003. Dette førte til valet av Ellen Johnson Sirleaf i Liberia, den første demokratisk valde kvinnelege presidenten i Afrika. Saman med Sirleaf og Tawakkul Karman blei Gbowee tildelt Nobels fredspris i 2011 «for sin ikkje-valdelege kamp for tryggleiken til kvinner og for rettane til kvinner til full deltaking i fredsbyggande arbeid».
Leymah Gbowee var 17 år då borgarkrigen braut ut, og ho kunne ikkje ta høgare utdanning. Ho blei etterkvart traumeterapeut og arbeidde med tidlegare barnesoldatar. I 2002 var Leymah Gbowee med på å organisera «Women of Liberia Mass Action for Peace». Fredsrørsla starta med at lokale kvinner bad og song for fred på den lokale fiskemarknaden. Ho organiserte både kristne og muslimske kvinner i Monrovia for å be og halde ikkje-valdelege protestar, kledd i kvite t-skjorter. Folkerørsla har fått mykje av æra for at den liberiske borgarkrigen tok slutt.
Etter krigen har Gbowee vore leiar av sannings- og forsoningskommissjonen i Liberia.
Leymah Gbowee har seks born.
Ad Dawh al Kabir
Ad Dawh al Kabir er ein landsby i Mekka-regionen vest i Saudi-Arabia.
Conquistador av Procol Harum
«Conquistador» er ein song av det britiske rockebandet Procol Harum. Han var skriven av Gary Brooker og Keith Reid og ført gjeven ut i 1967 på debutalbumet deira. Han vart sidan gjeven ut på singel frå konsertalbumet deira Procol Harum Live: In Concert with the Edmonton Symphony Orchestra i 1972. Det er ein av dei mest kjende og populære songane deira og den tredje topp 40-hitten deira på den amerikanske Billboard Hot 100 (etter «A Whiter Shade of Pale» og «Homburg» frå 1967), som nådde 16. plassen.
Bakgrunn og komposisjon
Teksten til songen var skriven av Keith Reid med musikk komponert av Gary Brooker, som òg var vokalist. Songen kom ut i 1967 på albumet Procol Harum. Musikken vart skriven før teksten, noko som var uvanleg for Procol Harum. Reid fortalte at Brooker hadde skrive eit spanskklingande musikkstykke før bandet vart offisielt skipa, og Reid valde å skrive ein tekst om ein conquistador. I august 1971 vart Procol Harum invitert til å spele med Edmonton Symphony Orchestra i Edmonton i Alberta. «Conquistador» vart lagt til settet med lita tid til overs, og orkesteret hadde ikkje tid til å øvre. Likevel byrja dei konserten med songen og konserten vart gjeven ut på albumet Procol Harum Live: In Concert with the Edmonton Symphony Orchestra, der «Conquistador» vart den første singelen.
Utgjeving og mottaking
Etter «A Whiter Shade of Pale» er «Conquistador» den singelen av bandet som gjorde det best. Han nådde 16. plassen på Billboard Hot 100 den 29. juli 1972, nøyaktig fem år etter «A Whiter Shade of Pale» klatra til femteplassen. Dette var med å skyte albumet opp til topp fem på albumlista. «Conquistador» nådde 22. plassen på UK Singles Chart. Songen vart godt motteken av musikkpressa. Bruce Eder frå Allmusic omtalte songen som «den mest lyttarvennlege» på Procol Harum Live In Concert with the Edmonton Symphony Orchestra, og la til at «ingenting anna på albumet er like spanande som denne.» Songen var oppført i Dave Thompson sin 1000 Songs that Rock Your World.
Medverkande
1967
Erith
Erith  er eit distrikt søraust i London ved Themsen. Sentrum av Erith har gjennomgått store moderniseringar sidan 1961.
Bison
Bison er ei partåa klauvdyrslekt i oksefamilien. Ho har to nolevande artar, amerikansk bison og europeisk bison (visent). I tillegg kjenner ein til 4 utdøydde artar.
Bison er det største nolevande landpattedyret i både Amerika og Europa. Dei er planteetarar og drøvtyggjarar som lever i flokkar.
Amosbreen
Amosbreen er ein 5,5 km lang isbre som flyt søraust frå Bettle Peak til samløpet med Bluebreen (søraust for Hannon Hill) i Victoria Land i Antarktis. Han vart namngjeven i 1992 av Advisory Committee on Antarctic Names etter Larry Leon Amos, ein sivilingeniør i US Geological Survey (USGS), og medlem av det to mann store astronomiske kartleggingslaget til Amundsen-Scott-stasjonen og Byrd-stasjonen i feltsesongen 1969–70. Mellom anna oppretta dei posisjonen til den geografiske Sørpolen (tidlegare gjort i 1956).
Haltern am See
Haltern am See er ein by i Kreis Recklinghausen i delstaten Nordrhein-Westfalen i Tyskland. Byen har 38 000 ibuarar og ligg lengst nord i Ruhrområdet ved elva Lippe. Haltern er omgjeven av skog og lite prega av industri, fyrst i 1929 vart byen innlemma i Ruhrområdet.
Haltern har hatt byrettar sidan 1200-talet og var ei tid med i Hansaen.
Amphitheatrebreen
Amphitheatrebreen er ein morenedekt isbre som flyt nord frå The Amphitheatre og ut i Roaring Valley i Royal Society Range i Antarktis. Han vart namngjeven av ei feltgruppe frå New Zealand Geographical Society i området, 1977–78, i samband med The Amphitheatre.
Helga Ramstad
Helga Anna Augusta Ramstad, fødd Saastad, var ein norsk politikar for Arbeidarpartiet frå Hillestad i Vestfold. Ho var stortingsrepresentant frå Akershus i perioden 1934–36.
Lokalt var Ramstad med i ei rad styre, utval og råd. Ho var mellom anna medlem av Aker formannskap perioden 1916-19 og i heradsstyret 1928-31. Elles var ho formann i kvinneutvalet i Akershus arbeidarparti og medlem av kvinnesekretariatet i partiet. Frå 1933 til -36 var ho med i Arbeidarpartiet sitt sentralstyre. Hausten 1933 vart Ramstad vald inn på Stortinget, der ho treårsperioden 1934-36 var medlem i Sosialkomiteen.
Ramstad var med i Hustellkomiteen av 1935 og i Kosthaldsnemnda av 1939.
UEFA-cupfinalen i fotball 1995
Kampane
I Parma skåra Dino Baggio det einaste målet i kampen allereie i det 5. minutt, for heimelaget og mot tidlegare lagkameratar i Juventus.
Returoppgjeret vart avvikla på San Siro i Milano, grunna usemje mellom Juventus og stadioneigar heime i Torino. Gianluca Vialli sende Juventus i leiinga i det 35. minutt. Avgjerda i finalen kom 8 minuttar ut i den andre omgangen, på ny var Dino Baggio frampå og utlikna til 1-1, nok til at pokalen vart med Parma-spelarane heim.
Laga
Parma FC-vinnarane var Luca Bucci, Antonio Benarrivo, Fernando Couto, Lorenzo Minotti (kaptein), Luigi Apolloni, Alberto Di Chiara, Gabriel Pin, Dino Baggio, Roberto Sensini, Gianfranco Zola, Faustino Asprilla, Stefano Fiore, Roberto Mussi, Massimo Susic, Massimo Crippa, Marcello Castellini.
Juventus-mannskapet bestod av Angelo Peruzzi, Massimo Carrera, Ciro Ferrara, Sergio Porini, Moreno Torricelli, Robert Jarni, Angelo Di Livio, Giancarlo Marocchi, Paulo Sousa, Roberto Baggio, Gianluca Vialli, Fabrizio Ravanelli, Michelangelo Rampulla, Luca Fusi, Alessio Tacchinardi, Didier Deschamps, Alessandro Del Piero.
Dommarar
Antonio López Nieto frå Spania var kampleiar i Parma, på San Siro i Milano var det Frans Van Den Wijngaert frå Belgia som bles i fløyta.
Symfoni nr. 24 av Mozart
'''Symfoni nr. 24 i B-dur''', K. 182, er ein symfoni komponert av Wolfgang Amadeus Mozart den 3. oktober 1773. Symfonien er skriven for to oboar, to horn og strykarar. Han skreiv symfonien i tre satsar:
Det signerte partituret finst i dag i Staatsbibliothek Preusisscher Kulturbesitz i Berlin.
Evelyn Dyb
Evelyn Kirsten Dyb er ein norsk journalist og forskar.
Dyb er utdanna Cand.sociol. ved Universitetet i Oslo.
Ho var engasjert i den norske ml-rørsla, og hadde vervet som Raud Front-leiar i Det Norske Studentersamfund i 1980. Frå 1986 til 1997 arbeidde ho som journalist i Klassekampen. Seinare arbeidde ho i tre år i Dagsavisen.
I år 2000 byrja ho som forskar ved Norsk institutt for by- og regionforskning. I regi av NIBR har ho spesielt arbeidd med problematikken rundt bustadsproblem, bustadsløyse og vanskelegstilte på bustadsmarknaden.
Jambelí Cove
Jambelí Cove er ei 620 m brei vik som trengjer 140 meter inn på nordkysten av Greenwich Island i Sør-Shetlandsøyane i Antarktis og ligg mellom Spark Point og Orión Point. Området vart vitja på 1800-talet av selfangarar som opererte frå nærliggande Clothier Harbour.
Øya er kalla opp etter Jambelíøyane i Ecuador.
Kriminologi
I akademisk samanheng vert «kriminologi» brukt om den forskingstradisjonen som søkjer å analysere dei sosiale prosessane knytte til brotsverk, og reaksjonane slike handlingar ofte inneber. Eit hovudpoeng for den kriminologiske forskinga er i så måte å «vise at kriminalitet og straff ikke er naturgitte kategorier, men en av mange måter å kategorisere og reagere på handlinger på».
Fleet i Hampshire
Fleet  er ein by i grevskapet Hampshire i England. Han har kring 31 500 innbyggjarar og ligg 60 km sørvest for London.
Grad
Grad kan visa til:
Spettsporv
Spettsporv (Camarhynchus pallidus) er ein liten sporvefugl i gruppa nemnt som darwinfinkane i tanagarfamilien, Thraupidae. Spettsporvar lever spreidd på dei fleste av Galápagosøyane, frå havnivå opp til høgtliggande område. Dei er mest kjente for å bruke trepinnar som verktøy for å få tak i byttedyr frå holrom i trestammar.
Det engelske namnet på arten er 'Woodpecker finch'. Hakkespettfink har òg vore brukt på norsk.
Skildring
Spettsporven er ein mellomstor tanagar med storleik som ein gråsporv, kroppssvekta er ca. 23-29 gram. Fjørdrakta er lite iaugefallande lys, gråoliven, og nebbfarga er rosa for ungfuglar, men endrast mot svart når dei blir vaksne fuglar.
Spettsporven er endemisk for Galápagosøyane og er utbreidd på øyar med vegetasjon. Han er mest vanleg i den fuktige sona med eviggrøn skog mellom 300 og 700 moh., i tillegg finn ein spettsporv i mindre mengd under dette nivået der biotopet er tørrare med kaktusar og buskar.
Dietten består av virvellause dyr slik som larver, plukka frå tre og buskar.
Mange spettesporvar dannar monogame og livslange par, men det er òg observert hekking med meir enn ein partnar. Dei vernar eit territorium i hekketida og byggjer eit lite overbygd reir med sideinngang. Kullet er vanlegvis på 3 egg. Klekkinga skjer etter ca. 12 dagar og ungane kan forlate reiret etter 2 veker.
Darwinfink
Nebbet til spettsporven er spesialisert for habitat og kosthald, jamført med andre darwinfinkar er nebbet relativt langt og spisst for å trekkje ut byttet frå holrom.
Denne fuglearten har blitt kjent som brukar av verktøy, det vil seie små, tilpassa trepinnar eller kaktuspiggar. Spettsporvar kan lirke ut byttedyra frå hòlrom i tre med hjelp av en slik pinne. Det same verktøyet kan brukast mange gonger på mange ulike tre. Forskarar har observert at sporvane kan forkorte pinnen eller piggen for å gjere han meir handterleg. Sporvane kan òg prøve ut ulike pinnar eller piggar på ein stad før dei finn akkurat den rette som kan få ut byttedyret.
I den tørre årstida kan spettsporvar bruke verktøyet i under halvparten av tida dei brukar til å få tak i opp til 50 % av byttedyra. I den våte årstida er byttedyra lettare tilgjengelege, og spettsporven vil då oftast bruke det spesialiserte nebbet til å få tak i byttedyra.
Jean-Baptiste Colbert
Jean-Baptiste Colbert var ein fransk politikar som frå 1661 til han døydde var finansminister i Frankrike under kong Ludvig XIV.
Barış Manço
Mehmet Barış Manço, vart kjend som Barış Manço, òg skrive Baris Mancho på somme utgjevingar og fødd Tosun Yusuf Mehmet Barış Manço, var ein tyrkisk rockeartist, låtskrivar og fjernsynsprodusent. Han skreiv kring 200 songar, og somme har vorte omsette til andre språk, inkludert engelsk, fransk, japansk, gresk, italiensk, bulgarsk, rumensk, persisk, urdu og arabisk. Han er framleis ein av dei mest populære artistane i Tyrkia.
Biografi
På vidaregåande skule starta han det første bandet sitt, Kafadarlar etter å ha sett bandet til Erkin Koray spele. Med det neste bandet sitt, Harmoniler i 1962-1963 spelte han coverversjonar av populære amerikanske twist-songar og omarrangerte tyrkiske folkesongar til rock and roll, noko som markerte starten på anatolsk rock, ei blanding av tyrkisk folkemusikk og rock. Han flytta etter skulen til Europa, hovudsakleg til Frankrike og Belgia, der han danna band med lokale musikarar og spelte inn nokre singlar, hovudsakleg på engelsk og fransk, men òg på tyrkisk. Han turnerte med bandet sitt Les Mistigris i Tyskland, Belgia, Frankrike og Tyrkia fram til 1967.
I 1967 vart han utsett for ei alvorleg bilulukke. Det var etter dette han bar barten han var kjend for, for å dekke over arret han fekk. Han var frustrert over å arbeidde med musikarar frå forskjekllige land og starta Kaygısızlar i lag med Mazhar Alanson og Fuat Güner, som seinare spelte i bandet MFÖ. Han spelte inn fleire singlar og turnerte med bandet, både heime og i utlandet, men etter kvart fann bandet ut at dei ikkje ønskte å bu utanlands.
Etter suksessen med «Dağlar Dağlar» spelte Manço inn fleire singlar med Moğollar, eit anna viktig tyrkis-anatolsk rockeband. Han reiste så attende til Tyrkia og starta Kaygısızlar igjen. I 1971 vart dei tidlege innspelingane hans samla på det første albumet hans, Dünden Bugüne, i dag ofte kalla Dağlar Dağlar.
I 1972 starta han Kurtalan Ekspres, bandet som skulle følgje han til han døydde. I 1975 gav han ut det første studioalbumet, som ikkje bestod av tidlegare singlar, 2023, eit konseptalbum med mange instrumentale songar. Som eit siste forsøk på å slå igjennom internasjonalt, gav han ut albumet Baris Mancho (1976), hovudsakleg med George Hayes Orchestra under CBS Records, i Europa og Sør-Afrika. Albumet selde ikkje så godt som han hadde håpa, men nådde toppen av listene i Romania og Marokko. Åre etter vart albumet gjeve ut i Tyrkia som Nick the Chopper.
Frå 1977 til 1980 gav han ut tre album til i Tyrkia, som delvis var samlingar av eldre singlar, nemleg Sakla Samanı Gelir Zamanı (1977), Yeni Bir Gün (1979) og ''20. Sanat Yılı Disko Manço (1980), som alle hadde ein liknande stil som 2023''. Desse albuma er i dag sjeldne, men dei fleste songane finst på seinare samleplater, som Ben Bilirim og Sarı Çizmeli Mehmet Ağa.
I 1981 gav Manço ut Sözüm Meclisten Dışarı med Kurtalan Ekspres, som inneheldt mange hitsongar, som «Alla Beni Pulla Beni», «Arkadaşım Eşşek», «Gülpembe», «Halhal» og «Dönence». Albumet vart eit av dei mest populære av Manço og var med på å gjere han populær i 1980-åra.
«Arkadaşım Eşşek» («Min ven eselet»), vart raskt populær blant barn, men var ikkje meint som ein barnesong. Gjennom karrieren sin skreiv han fleire songar primært for barn. «Gülpembe», skriven av bassisten i Kurtalan Ekspres, Ahmet Güvenç, var til minne om bestemora til Manço og trefte det eldre publikumet og er i dag ein av dei mest populære songane hans.
I 1983 kom Estağfurullah, Ne Haddimize ut med hitsongane «Halil İbrahim Sofrası» og «Kol Düğmeleri», ein ny versjon av den aller første songen han skreiv. I 1985 kom 24 Ayar Manço med «Gibi Gibi» og ein lang konseptsong, «Lahburger». Dette markerte òg ei endring i stilen til Manço med mykje bruk av synthesizerar og trommemaskinar, der han tidlegare hadde vore meir rockebasert. Dei neste åra gav Manço ut Değmesin Yağlı Boya (1986), Sahibinden İhtiyaçtan (1988) og Darısı Başınıza (1989), alle med hitsongar.
I 1988 byrja 7'den 77'ye (Frå 7 til 77 år), eit fjernsynsshow regissert og presentert av Manço å gå på TRT 1, den tyrkiske nasjonale TV-kanalen. Det var ein kombinasjon av musikk, talkshow og dokumentar som var særs populært dei åtte åra det gjekk på lufta. Manço reiste til nesten 150 land med showet sitt.
31. januar 1999 døydde Barış Manço brått av eit hjarteattakk, like før det siste albumet hans, Mançoloji kom ut. Dødsfallet hans førte til sjokk og stor sorg i heile Tyrkia og titusenvis møtte opp i gravferda hans.
OLIG1
OLIG1 eller oligodendrocytt-transkripsjonsfaktor 1 er ein basisk heliks-lykkje-heliks (bHLH)-hovudtranskripsjonsfaktor og repressor som styrer utviklinga av oligodendrocyttar. Til liks med OLIG2 dannar han sterke homodimerar og veike heterodimerar med bHLH-proteina E12 og E47.
Barış Manço
Ettermæle
Barış Manço er ein av dei tyrkiske musikarane som har inspirert flest. Tidleg i karrieren hans medverka han og banda hans til tyrkisk rock ved å kombinere tradisjonell tyrkisk musikk med rock, noko som framleis er ein av hovudtrendane i tyrkisk popmusikk.
Sør guvernement
Sør guvernement (arabisk الجنوب, al-Janub) er eit guvernement i Libanon. Sør-Libanon har kring 500 000 innbyggjarar og eit areal på 929,6 km². Administrasjonssenteret er Sidon. Høgda i regionen varierer frå havnivå til kring 1000 meter. Innbyggjarane er ei blanding av sjiamuslimar, sunnimuslimar og ortodokse, katolske og protestantiske kristne. Temperaturane kan falle til kring 4 °C om vinteren med ein god del regn og snø i høgda. Om somrane er det høg luftfukt og temperaturen kan stige til 30 °C i kystområda. Guvernementet har fleire elvar som Litani, Zahrani, Naqura, Awali, Qasmiye og Hasbani. Området er kjent for dyrking av sitrus og bananer. Dei største byane er Sidon, Tyr og Jezzine.
OLIG1
OLIG1 finst hjå pattedyr, krypdyr, amfibium og ekte beinfiskar, men ser ikkje ut til å finnast hjå bruskfiskar. Det er ukjent om OLIG1 finst hjå fuglar og kjevelause fiskar.
Barış Manço
Ettermæle
Imaget hans med langt hår, bart og store ringar, var med på å mjuke opp dei elles konservative tyrkarane når det gjaldt korleis ein skulle sjå ut.
Eksperimenteringa hans med elektroniske instrument i 1980-åra medverka til korleis tyrkisk popmusikk utvikla seg i 1990-åra.
Sør guvernement
Turistmål og hendingar
Området har mange turistmål, mellom anna kvite, vakre strender sør for Tyr, og høve til å snorkle eller dykke blant fønikiske og romerske ruinar under vatn nær dei gamle byane Sidon og Tyr. Her finst basarar frå tida kring osmanarane og mange sjømatrestaurantar med utsikt over Middelhavet. Tyr-festivalen tiltrekkjer seg tusenvis av turistar kvart år.
Alfred Fidjestøl
Alfred Fidjestøl  er ein norsk journalist, filosof, biograf og sakprosaforfattar. Han er utdanna Cand. philol. med filosofi som hovudfag frå Universitetet i Oslo.
Han har skrive historieverk om Det Norske Teatret og Norsk kulturråd, og biografi om Per Sivle og dessutan om krinsen rund Arne og Hulda Garborg.
Barış Manço
Ettermæle
Tekstane hans var varierte, men var hovudsakleg ein modernisert versjon av «aşık»-tradisjonen (omvandrande visesongarar).
Singlar
Med Harmoniler
Sør guvernement
Religion i Sør guvernement
Sjiamuslimar utgjer kring 60 % av folkesetnaden, sunnimuslimar 17 %, og kring 23 % er kristne.
Barış Manço
Singlar
Med Jacques Denjean Orchestra
Med Les Mistigris
Ad Dawh as Saghir
Ad Dawh as Saghir er ein landsby i Mekka-regionen vest i Saudi-Arabia.
Barış Manço
Singlar
Med Kaygısızlar Med Barış Manço Ve
Med Moğollar
Med Moğollar / Kaygısızlar
Med Kaygısızlar / Les Mistigris
Med Kurtalan Ekspres
Med George Hayes Orchestra / Kurtalan Ekspres
Asino
Asino (russisk А́сино) er ein by i Tomsk oblast i Russland med om lag 27 000 innbyggjarar. Han ligg ved elva Tsjulym, ei sideelv til Ob, rundt 90 km nordaust for Tomsk.
Historie
Byen vart grunnlagd i 1896 som busetnaden Ksenijevka eller Ksenijevskij, kalla opp etter systera til den siste russiske tsaren, Nikolai II, storfyrstinne Ksenija (Xenia) Aleksandrovna. I 1930 starta bygginga av jernbanen Tomsk–Ksenijevskoje. Byen skifta namn til Asino i 1933, etter jernbanestasjonen. Namnet Asino kjem av Asja, eit russisk diminutiv av Ksenija. Han fekk bystatus i 1952.
Økonomi
Asino er eit sentrum for tømmerretta verksemd som hogst, treforedling og storskala utskipning av tømmer. I tillegg har området kjøtt- og mjølkekombinat og ein linfabrikk.
Jordbruket i Asinoregionen er prega av rug, kveite og lin, samt oppdrett av kveg og svin. Førekomstar av torv, sand og leire finst òg i området.
Byen har elvehamn ved elva Tsjulym og ein jernbanestasjon.
Armin van Buuren
Armin van Buuren er ein nederlandsk trance-DJ og musikkprodusent. Han vart i 2007, 2008, 2009 og 2010 vald til verdas beste DJ i den årlege kåringa til britiske DJ Magazine. Ingen andre har nokon gong vunne prisen fire år på rad i den nederlandske musikkhistoria.
Van Buuren vart fødd i Leiden i Nederland. Han voks opp med musikalske foreldre og blei tidleg inspirert og fascinert av musikk. I tillegg til sin kjærleik for musikk fatta han seinare interesse for teknologi og datamaskinar. Då han var 14 år kjøpte han sin fyrste samplar, tok synthen til far sin og byrja å lage musikk.
Då han sykla til skulen, høyrde han ofte på musikk av Jean Michel Jarre og Ben Liebrand. Han hadde stor respekt for Ben Liebrand og sende han ein demo som blei mottatt med stor entusiasme. Liebrand lærde van Buuren ein stor del om miksing og produksjon av musikk det følgjande året.
Van Buuren fekk stor interesse i miksing og byrja å jobbe som DJ på ein lokal klubb som heitte Nexus. Då han slutta på vidaregåande skule i 1995, byrja han å studere juss på universitetet. Han flytta studioutstyret sitt frå soverommet til eit ekte studio. Nokre av dei fyrste låtane han produserte i sitt nye studio var hitar som «Touch Me» og «Communication». Han likte ikkje å vere bunden til ein spesiell musikkstil, så dei neste åra hadde ein variert stil. Han beskriv musikken sin som oppløftande, melodirik og energisk.
Han har i seinare tid fullført utdanninga og er per dags dato ein fullverdig advokat i Nederland. Den 17. september 2009 gifta han seg med Erika van Thiel etter eit forhold på over 10 år.
Benjamin Pavard
Benjamin Pavard er ein fransk fotballspelar frå Maubeuge som i 2018 vart verdsmeister med Frankrike sitt landslag under verdsmeisterskapen i Russland. Pavard, som er sideback, spelar på FC Bayern München (2020).
Han spelte frå 2016 på den tyske fotballklubben VfB Stuttgart.
Dallas Long
Dallas Crutcher Long er ein USA-amerikansk tidlegare friidrettsutøvar, fødd i Pine Bluff i delstaten Arkansas, som vart olympisk meister i kulestøyt i 1964, fire år etter han tok OL-bronsen i same øvinga.
Long melde seg på i verdseliten i kulestøyt berre 19 år gammal. Under dei panamerikanske leikane 1959 i Chicago vart han andremann med sine 18,51 m, vel halvmeteren bak verdsrekordhaldaren Parry O’Brien. Den 5. mars 1960 flytta Long verdsrekorden med åtte centimeter til 19,38 m under eit stemne i heimbyen Los Angeles. Etter at ein annan US-amerikanar, Bill Nieder, forbetra verdsrekorden 14 dagar seinare, tok Long tilbake verdsrekorden i slutten av mars månad då han støytte kula 19,67 m, 22 cm lengre enn Nieders rekordstøyt. Men allereie 2. april tok Nieder over att som versrekordhaldar då han presterte 19,99 m i Austin i Texas, ein rekord han forbetra til historiske 20,06 m i Walnut den 12. august. Vel to veker seinare kom Long på tredjeplass i kuletevlinga under sommarleikane 1960 i Roma, med 19,01 m enda han høvesvis 67 og 10 cm bakom landsmennene Nieder og O'Brien.
Hans Michelsen
Michelsen var son til ein gardbrukar. Etter å ha arbeidd i Trondheim, var han frå 1815 elev av Eric Gustav Göthe i Stockholm. I perioden 1816–19 fekk han som fyrste nordmann statsstipend medan han gjekk på Kungliga Akademien för de fria konsterna. I studietida fekk han fleire prisar og vann i i 1820 akademiet sitt skulpturstipend.
Dallas Long
Sommaren 1962 tok Long tilbake verdsrekorden i kulestøyt då han oppnådde 20,08 m på den gamle OL-arenaen i Los Angeles. På same stadion pynta han våren 1964 på verdsrekorden til fyrst 20,10 m og så 20,20 m. Den 27. juli 1964, under landskampen USA-Sovjetunionen gjorde Long sitt livs beste tevling frå kuleringen, atter ein gong i Los Angeles. I heile fire støyt landa kule bortom hans eigen gamle rekord, det lengste støytet stoppa på 20,68 meter. Knapt tre månader seinare tok Long heim gullmedaljen i øvinga under Sommar-OL 1964 i Tokyo, her støytte han 20,33 meter, 13 cm lengre enn landsmannen Randy Matson, den neste verdrekordsetjaren i kulestøyt. Long la opp etter leikane.
Hans Michelsen
Michelsen reiste då til Roma, der han vidareutdanna seg hos Bertel Thorvaldsen i seks år. Han arbeidde 1828–42 i Stockholm, der han mellom anna modellerte Kristus og dei tolv apostlane på bestilling frå kong Karl Johan. Apostelgruppa vart laga i gips og i 1840 stilt opp i oktogonen i Nidarosdomen. Dette «største skulpturarbeid i Norge på 1800-talle» gjekk tapt under brannen i Erkebispegarden i 1983. Michelsen forma også monumentet over Herman Wedel-Jarlsberg på Bygdøy i Oslo i 1841. Åra 1842-44 budde Michelsen i Trondheim, sidan i den norske hovudstaden til han døydde.
Paweł Wojciechowski
Paweł Wojciechowski (fødd 6. juni 1989) er ein polsk friidrettsutøvar frå Bydgoszcz som tevlar i stavhopp. Han vart verdsmeister i øvinga i 2011 og tok sølvmedaljen i friidretts-EM 2014.
Aktiv
Wojciechowski hadde stor framgang gjennom 2011-sesongen. Innandørs svinga han seg over 5,86 m i belgiske Gent, og om sommaren vann han stavhopp i den europeiske ungdomsmeisterskapen i Ostrava med ny personleg rekord (utandørs) på 5,70 m. Den 15. august sette han polsk rekord då han i Szczecin tok seg over 5,91 m. To veker seinare overraska han stort og vann gullmedaljen då VM-finalen i stavhopp fann stad i Daegu, berre to dagar etter at han ikkje klarte kvalifiseringsgrensa 5,65 m, men likevel fekk finaleplass.
I Sommar-OL 2012 rauk Wojciechowski ut or stavtevlinga då han ikkje makta kvalifiseringskravet. Han deltok ikkje i Moskva-VM 2013, men lukkast vinne EM-sølv på moderate 5,70 m under EM i friidrett 2014 i Zürich.
Andertonbreen
Andertonbreen er ein sidebre, som er 13 km lang, som heller ned sørsida av Eisenhower Range og ut i Reevesbreen mellom Mount Matz og Andersson Ridge i Victoria Land. Han vart kartlagt av US Geological Survey frå landmålingar og frå flyfoto tekne av U.S. Navy i 1955–63, og vart namngjeven av Advisory Committee on Antarctic Names etter Peter W. Anderton, ein glasiolog ved McMurdo-basen, sommaren 1965–66.
Kozma Cove
Kozma Cove (Zaliv Kozma) er ei 1,8 km brei vik som trengjer 1,2 km inn på nordkysten av Desolation Island mellom dei to armane av den V-forma øya i innløpet til Hero Bay på Livingston Island i Antarktis. Området vart ofte vitja tidleg på 1800-talet av engelske og amerikanske selfangarar som opererte frå nærliggande Blythe Bay. Britane kartla vika i 1968, spanjolane i 1991 og bulgararane i 2005 og 2009. Ho er kalla opp etter den bulgarske vitskapsmannen Presbyter Cosmas (900-talet).
Tawakkul Karman
Tawakel Karman er ein jemenittisk politikar som blei tildelt Nobels fredspris i 2011. Karman er menneskerettsaktivist og eit medlem av opposisjonspartiet Al-Islah. Ho er leiar av gruppa «Kvinnelege journalister utan lenker» som ho oppretta i 2005.
Arbeid for demokrati og menneskerettar
Tawakul Karman starta menneskerettsgruppa «Kvinnelege journalistar utan lenker» (WJWC) i 2005 for å fremje menneskerettar, «særleg fridom til meinings-og ytringsfridom og demokratiske rettar». Karman sa at ho har fått «truslar og freistingar» frå styresmakter ved telefon og brev på grunn av at ho nekta å godta Informasjonsdepartementet si avvisning av WJWC sin søknad om å lovleg skape ein avis og en radiostasjon. Frå 2007 til 2010 har Karman regelmessig leia demonstrasjonar og sitt ned-aksjonar på Fridomsplassen i Sana.
I 2011, under «den arabiske våren», organiserte Karman studentdemonstrasjonar mot styret i landet. Ho blei arrestert i januar og mars det året, men sleppt fri att og fortsette å halda protestar.
Bakgrunn
Karman vart fødd i byen Taiz sør i Jemen som dotter av Abdel Salam Karman, ein politikar og juridisk ekspert. Ho er gift med Mohammed og har tre born.
Kolpasjevo
Kolpasjevo (russisk Колпа́шево) er ein by i Tomsk oblast i Russland med om lag 25 000 innbyggjarar. Han ligg ved elva Ob, rundt 250 km nordvest for Tomsk.
Kolpasjevo har eksistert sidan 1600-talet som ein landsby. Han fekk bystatus i 1938. Kolpasjevo lufthamn ligg praktisk talt midt inne i byen.
Ras Ibn Hani
Ras Ibn Hani (arabisk رأس ابن هاني) er eit lite nes som ligg 8 km nord for Latakia i Syria ved Middelhavet. Det er ein viktig arkeologisk stad som var busett nesten kontinuerleg frå seint i bronsealderen til bysantinsk tid. Staden er no ein stor feriestad kalla Cote d'Azur.
Historie
Kyststaden ligg berre to timars gåtur frå bronsealderstaden Ugarit, og overlevde så vidt kollapsen til Ugarit mot slutten av bronsealderen. Staden er identifisert staden grekarane kalla Betyllion,.
Spor ved leirstaden indikerer at busetnaden ved Ras Ibn Hani vart folkesett på by av ptolemeiarar på midten av 200-talet fvt., etter den tredje syriske krigen. Som følgje av krigen tok egyptarane over Selvkia Pieria. Ein trur at for å verne Selvika Pieria frå Laodicaea (Latakia), som vart kontrollert av Selevikide-dynastiet grunnla Ptolemaios III ein busetnad ved Ras Ibn Hani. Denne busetnaden var visstnok kortliva. Spora indikerer at han forsvan etter andre halvdelen av det første hundreåret fvt. etter at Det ptolemeiske kongedøme mista kontrollen over området. Robin Lane Fox skriv at Trajan gjekk i land på denne staden for å nå troppane sine i Syria under det lagnadstunge mesopotamiske felttoget i 114–117 fvt.
Arkeologiske funn
Arkeologiske funn indikerer at det var ein hellenistisk busetnad her, men namnet og kva tid han vart grunnlagd er ikkje kjend, og han er heller ikkje nemnd i kjeldene. Det er funne minst 512 hellenistiske myntar. Kring 170 ptolemaiske myntar er datert frå regjeringtida til Ptolemaios II, Ptolemaios III og Berenike, 309—80 fvt. Ein har òg funne ein inskripsjon som er datert til andre halvdel av 200-talet fvt. med ei liste over ptolemaiske leigesoldatar.
Amantle Montsho
Amantle Montsho er ein friidrettutøvar frå Botswana som tevlar internasjonalt i 400-meterløp. Ho vann VM-gull på 400 meter med ny personleg rekord på 49,56 sekundar i Daegu i 2011. Det var den aller fyrste VM-medaljen vunnen av ein utøvar frå Botswana. To år seinare tok ho sølvmedaljen i same øvinga under VM i friidrett 2013 i Moskva, slått på målstreken av britiske Christine Ohuruogu, begge fekk tida 49,41. Tidlegare i 2013 hadde Montsho forbetra sin personbeste til 49,33 sekundar under eit stemne i Monaco.
Doping
Montsho testa postivt på metylheksanamin, eit stoff på dopinglista, under Samveldeleikane 2014 i Glasgow. Ho vart deretter utestengd frå idrett i to år.
Lea Myren
Lea Mathilde Skar-Myren er ein norsk skodespelar og modell.
Ho vart kjend etter å ha spelt hovudrolla Maya i dramaserie  på NRK (2013–2015; 2018). Seinare har ho spelt hovudrollene Jeanette i situasjonskomedien  (frå 2020) på NRK og Monica «Tatærn» i dramaserien Kids in Crime (frå 2022) på TV 2.
Myren har òg opptredd i biroller i ei rekke NRK-seriar, inkludert i situasjonskomedien ' (2018) og ungdomsserien ' (2019).
Bakgrunn
Lea Mathilde Skar-Myren voks opp i Oslo som den første dottera til forskaren. Etter å ha gått ungdomsskulen på tok Myren dramalinja ved ; ho gjekk ut frå vidaregåande skule i 2020.
Karriere
Myren hadde dei første TV-opptredenane sine i 2009 i NRK sin barne-TV-serie, der episodane inneheldt innslag der ho og jamaldra barn guida sjåarane gjennom eit dataspel. Sidan spelte ho hovudrolla som Maya i den første sesongen av dramaserie Jenter (2013) på NRK. I dei fire følgjande sesongane av serien, fram til 2015, fortsette ho som Maya, som då var ei birolle i produksjonen.
Ho hadde seinare ei birolle i ein episode av situasjonskomedie Side om side (2018) på NRK. I 2019 hadde ho fleire biroller i ulike TV-seriar, mellom anna i ungdomsserien ' og situasjonskomedien '. Myren hadde same år òg ei statistrolle i Dottera ved Det Norske Teatret, og arbeidde som lyssjef i . Ho fekk året etter hovudrolla som Jeanette i situasjonskomedie  ved NRK.
I 2021 arbeidde Myren som klesmodell for merket Also Worldwide, og bidrog med promotering av Also Worldwide. Myren hadde òg den første filmrolla si i Aldri i Livet, og opptredde i musikkvideoen til Kristian Skylstad sin song «Never Lose That Childish Glow in Your Eyes».
Anu Whakatorobreen
Anu Whakatorobreen er ein isbre i Antarktis som er 1,3 km lang, mellom Tūkeri Peak og Spain Peak øvst i Ringer Valley i Saint Johns Range i Victoria Land. Anu Whakatoro er eit māoriord som tyder «krafta til vinden» og vart nytta skildrande om denne breen av New Zealand Geographic Board i 2005.
Varanger mållag
Varanger mållag er er eit lokallag i Noregs Mållag og eit av laga i Troms og Finnmark mållag.
Laget blei skipa søndag 31. oktober 1976. Første formann var Lydolf Lind Meløy.
Kangan fylke
Kangan fylke (persisk شهرستان کنگان) er eit fylke i Bushehr-provinsen i Iran. Det administrative senteret i fylket er Bandar Kangan. I folketeljinga i 2006 var innbyggjartalet i fylket (inkludert dei delane som seinare danna Asaluyeh fylke) 95 113. Utan desse delane var folketalet 40 793. Fylket har eitt distrikt (Bakhsh): Sentral-distriktet. Fylket har tre byar: Bandar Kangan, Bandar Siraf og Bank.
Varanger mållag
Einar Niemi helste laget velkommen og meinte at også Varanger-området har en interessant og sammensatt språkhistorie der dialekter har eksistert og vært livskraftige, dialekter også med innslag av landsmål.